દિલ્હીઃ પોલીસ કર્મચારીને પિસ્તોલ બતાવનાર શાહરુખ છે કોણ? | chitralekha
Home News National દિલ્હીઃ પોલીસ કર્મચારીને પિસ્તોલ બતાવનાર શાહરુખ છે કોણ?
દિલ્હીઃ પોલીસ કર્મચારીને પિસ્તોલ બતાવનાર શાહરુખ છે કોણ?
નવી દિલ્હીઃ દિલ્હીના ઉત્તર-પૂર્વ વિસ્તારમાં થયેલાં તોફાનોમાં હિંસામાં સ્થાનિક અપરાધીઓની મોટી ભૂમિકા રહી હતી. આમાંથી કેટલાક અપરાધીઓની ઓળખ થઈ ચૂકી છે અને કેટલાકની ધરપકડ પણ કરવામાં આવી છે. અપરાધીઓને ત્યાંથી મોટા પાયે હથિયાર અને કારતૂસ પણ મળી આવ્યાં છે. જેનો ઉપયોગ પણ થયો હતો. આ તોફાનોમાં 80થી વધારે ઇજાગ્રસ્ત થયા હતા. દિલ્હીમાં હિંચા આચરનારા મોટા ભાગના લોકો ઉત્તર-પૂર્વ વિસ્તારના છે, જેથી તેમને પકડવા માટે રેઇડ પાડવામાં આવી રહી છે. જાફરાબાદમાં શાહરુખ નામના જે યુવકની તસવીર- જેમાં તે પોલીસ કર્મચારી પર પિતોલ તાણીને ઊભો છે, એની શોધખોળ ચાલુ છે. શાહરુખની ઉંમર 27 વર્ષની છે અને તે સીલમપુરના ચૌહાણ બાંગડનો રહેવાસી છે.તેને દિમ જવાનો બહુ શોખ છે. જોકે તેનો કોઈ ગુનાઇત રેકોર્ડ નથી, પરંતુ શાહરુખના પિતા પર ડ્રગ પૈડલર હોવાનો કેસ ચાલી રહ્યો છે અને તેમના પર કેટલાય કેસ નોંધાયેલા છે. જોકે હાલમાં જ તેઓ જામીનથી બહાર આવ્યા છીએ.
દિલ્હીના હિંસા પ્રભાવિત વિસ્તારોમાં કલમ 144માં સવારે ચારથી 10 કલાક સુધી રાહત આપવામાં આવી હતી. આ દરમ્યાન ક્યાંથી પણ કોઈ હિંસાના અહેવાલ નથી. સાંજે પણ 4થી આઠ કલાક સુધી છૂટ આપવામાં આવશે.